OpenLLM-France/wikimedia huggingface dataset:
# Ahmad Bahgat

Ahmad Bahgat (arabieraz: أحمد شفيق بهجت‎; Kairo, 1932ko azaroaren 15a - 2011ko abenduaren 11) Egiptoko idazle eta kazetaria izan zen.
Haurtzaroan giro liskartsuan bizi izan zen, batez ere bere izaera asaldatzailea eskolako diziplinaren zorroztasunera egokitzeko izan zituen zailtasunengatik. Horrela, irakasleen eskutik jasotako zigorren oroitzapena duela azpimarratu izan du sarritan. Gaztetatik erakutsi zuen literaturarako zaletasuna, eta eragin handia izan zuen harengan Ingeles Literaturako irakasle zen Rashad Rushdi izeneko osabak. Aita ere Ingeleseko eta Historiako irakasle zuen. Bahgat kazetaritzaren bidez hasi zen literaturaren munduan murgiltzen, 1955ean. Egiptoko Irrati Telebistako buru eta editore nagusi gisa lan egin du, besteak beste, eta kazetaritzan ospe handia lortu du, bai egunkarietan eta bai irratian egindako lanagatik. Telebistarako zenbait gidoi ere idatzi ditu. Baina bereziki nabarmentzekoa da literaturaren alorrean egin duen lana, eleberri, oroitzapen-liburu eta erlijioari buruzko saiakerekin.
Oso idazle bitxia da. Ez du tresna modernorik erabiltzen idazteko, arkatzez idazten du, eta argi artifizialik gabe, argi artifizialak gizakiaren irudimena eta bisualizaziorako ahalmena mugatzen dituela baitio. Bere iritzian, bi eratako izakiak bereizten dira, bizitza bizitzeko sortuak batzuk, eta idazteko sortuak besteak, eta bere unerik atseginenak idazten igarotzen dituenak direla esan ohi du. Idazle sufia izaki, jainkoa gurtzeko kantuak abesten ditu. Baina oso satirikoa izanik, gizartearen gaixotasunak eta ahuleziak adierazten ere trebetasun bikaina erakutsi du. Idazlan aipagarria du Anbiya' Allah (Jainkoaren igarleak) zeinetan adierazi baitzuen erlijioari buruz duen ikuspegia, eta nabarmendu baitzuen historiako gertaeren interpretazio garbia eta sinplea egiteko trebetasuna; eta orobat ditu aipagarriak Wagh Fil-Zeham (Aurpegi bat jendartean); Muzakkirat Zawg (Senar baten egunkaria); eta Qamis Youssef (Joseren alkandora).
Arabiera hitz egiteaz gain, ingelesa eta frantsesa ere hitz egiten ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Egyptian journalist Ahmed Bahgat has died Arabstoday.net

## Kanpo estekak

* (Ingelesez) RIP Ahmed Bahgat Egyptian Chronicles
* (Ingelesez) Mona ELNAMOURY: In Memory of Sufi Writer Ahmed Bahjat Arablit.wordpress.com
* Datuak: Q12178934
# Ahmad Shawqi

Ahmad Shawqi (arabieraz: أحمد شوقي‎‎; Kairo, Egipto, 1868 - Kairo, 1932ko urriaren 13a) egiptoar poeta izan zen.

## Biografia

Frantzian egin zituen ikasketak. Gai berriak eraman zituen arabiar poesiara, eta islamaren aurreko arabiar poesiaren moldeak erabili zituen. Antzerki-lanak aurkeztu zituen neurtitzetan: Masra Kulyubatra ("Kleopatraren gainbehera"). Amir al- Sho’araa’ ("Poeten printzea") titulua eman zioten 1927an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 Esat Ayyıldız, “Ahmet Şevki’nin Mısır İstiklalinin Müdafaası İçin Sömürge Yöneticisine Hitaben Nazmettiği Lâmiyye’sinin Tahlili”, Arap Edebiyatında Vatan ve Bağımsızlık Mücadelesi, ed. Ahmet Hamdi Can – İhsan Doğru (Ankara: Nobel Bilimsel Eserler, 2021), 1-26.

## Kanpo estekak

* Datuak: Q401491
* Multimedia: Ahmed Shawqi / Q401491
# Ahmad Shah Ahmadzai

Ahmad Shah Ahmadzai (paxtuneraz: احمد شاه احمدزی‎; Malang, 1944ko martxoaren 30a - Afganistan, 2021eko urriaren 17a) afganistandar politikaria izan zen. Afganistango lehen ministroa izan zen 1995etik 1996ra.
Kabulgo Unibertsitatean ingeniaritza ikasi zuen eta Nekazaritza Ministerioan lan egin zuen. 1972an beka bat jaso zuen eta Coloradoko Estatu Unibertsitatean ikasketak zabaldu zituen. 1975ean irakasle kontratatu zuen Saudi Arabiako Faisal Erregearen Unibertsitateak.
Komunistak Afganistanen boterera iritsi ondoren, mujahidinekin bat egin zuen eta Burhanuddin Rabbaniren aliatua izan zen. Erregimen komunista erori ondoren, Afganistanera itzuli zen eta ministro izan zen hainbat gobernutan. 1995 eta 1996 artean lehen ministro izan zen.

## Kanpo estekak

* Datuak: Q400802
# Ahmad Tejan Kabbah

Ahmad Tejan Kabbah (Pendembu, 1932ko otsailaren 16a - Freetown, 2014ko martxoaren 13a) Sierra Leonako presidentea izan zen. Ekonomialari eta abokatua izan zen lanbidez eta urte asko eman zituen NBEn lanean. 1996an Sierra Leonako Herriaren Alderdiko buruzagi aukeratu zuten eta presidentetzarako hauteskundeak irabazi zituen. Sierra Leonako lehen hauteskunde libreak izan ziren. Hala ere, hurrengo urtean boteretik kendu zuten Johnny Paul Koromak zuzendutako estatu-kolpe militar baten ondorioz. Mendebaldeko Afrikako herrialdeen koalizio militar batek boterera itzuli zuen 1998an. Sierra Leonako gerra zibilak eragina izan zuen bere agintaldian. 2002an gerra zibilaren amaiera aldarrikatu zuen eta bigarren agintaldi baterako aukeratua izan zen.
* Datuak: Q336297
* Multimedia: Ahmad Tejan Kabbah / Q336297
# Ahmad Shah Pahangekoa

Sultan Haji Ahmad Shah Al-Musta'in Billah ibni Almarhum Sultan Abu Bakar Ri'ayatuddin Al-Mu'adzam Shah (Jawiz:zالمرحوم سلطان حاج احمد شاه المستعين بالله ابن المرحوم سلطان ابو بكر رعاية الدين المعظم شاه;zPekan, 1930eko urriaren 24a - Kuala Lumpur, 2019ko maiatzaren 22a) Pahangeko sultana eta Malaysiako erregea izan zen.
Abu Bakar Pahangekoaren semea izan zen. 1974ko maiatzaren 8an Pahangeko sultan bezala bere aitaren oinordeko izendatua izan zen. 1979an Malaysiako errege (Yang di-Pertuan Agong) aukeratu zuten bost urteko aldi baterako. 2019ko urtarrilean Abdullah Pahangekoa bere semearengan abdikatu zuen eta lau hilabete ondoren hil egin zen.
# Ahmad bin Hanbal

Ahmad bin Muhammad bin Hanbal Abu `Abd Allah al-Shaybani (arabieraz: احمد بن محمد بن حنبل ابو عبد الله الشيباني‎‎; Bagdad, 780 - ibidem, 855) arabiar teologo eta legelaria izan zen. Erlijio mailako arrazonamendu oro baztertu eta tradizio hutsari eutsi behar zitzaiola zioen. Mutazilitek agintea eskuratu zutenean, preso hartu zuten. Hura hilez gero, IX. mendearen bukaeratik aurrera, guztiz zabaldu ziren haren teoriak. Islam ortodoxoaren barneko lau errituetatik bat da hanbalismo deritzana.

## Lanak

* Usool as-Sunnah
* asSunnah
* Kitab al-`Ilal wa Ma‘rifat al-Rijal
* Kitab al-Manasik
* Kitab al-Zuhd
* Kitab al-Iman
* Kitab al-Masa'il
* Kitab al-Ashribah
* Kitab al-Fada'il Sahaba
* Kitab Tha'ah al-Rasul
* Kitab Mansukh
* Kitab al-Fara'id
* Kitab al-Radd `ala al-Zanadiqa wa'l-Jahmiyya
* Tafsir
* Musnad

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q194442
* Multimedia: Ahmad Ibn Hanbal / Q194442
# Ahmad Abughaush

Ahmad Abughaush, arabieraz أحمد أبو غوش (Amman, 1996ko otsailaren 1a) Palestinako jatorria duen taekwondolaria eta Jordaniako taekwondo selekzioko kidea da.
2016ko Olinpiar Jokoetan urrezko domina eskuratu zuen 68 kg-tako kategorian.

## Biografia

Guraso palestinarrak ditu, hamarkada batzuk lehenago Jordaniara alde egin behar izan zutenak.
2012an Munduko gazte mailako txapelketan hartu zuen parte eta urrezko domina eskuratu zuen. Arabiar jatorriko txapeldun bakarra izan zen. Urte hartan Jordaniako atleta onenaren saria eman zion Jordaniako Batzorde Olinpikoak.
2016ko Rioko Olinpiar Jokoetan urrezko domina eskuratu zuen finalean Aleksey Denisenko errusiarra garaituz. Jordaniak inoiz lorturiko lehen domina olinpikoa izan zen, 1988an lorturiko brontzezkoa ez da kontatzen erakusketako kirola baino ez baitzen.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | 68 kg |
| Munduko txapelketak ||||
| Urtea | Lekua | Domina | Proba |
| 2017 | Muju Hego Korea | 03 ! | 68 kg |
| 2019 | Manchester Erresuma Batua | 02 ! |
| Grand Prix ||||
| Urtea | Lekua | Domina | Proba |
| 2017 | Londres Erresuma Batua | 01 ! | 68 kg |
| 2017 | Mosku Errusia | 03 ! | 68 kg |
| Asiako Jokoak ||||
| Urtea | Lekua | Domina | Proba |
| 2018 | Jakarta Indonesia | 03 ! | 68 kg |
| Universiada ||||
| Urtea | Lekua | Domina | Proba |
| 2017 | Taipei Taiwan | 03 ! | 68 kg |
| Munduko Txapelketa (Gazte mailan) ||||
| Urtea | Lekua | Domina | Proba |
| 2012 | Xarm el-Xeikh Egipto | 01 ! | 63 kg |
| Asiako Txapelketa (Gazte mailan) ||||
| Urtea | Lekua | Domina | Proba |
| 2012 | Ho Chi Minh Hiria Vietnam | 01 ! | 63 kg |

## Erreferentziak

* ↑ (Ingelesez) https://www.facebook.com/middleeasteye.+«Taekwondo fighter makes Jordan's first Olympic medal gold» Middle East Eye (Noiz kontsultatua: 2023-05-25).
* ↑ «Taekwondo at the 2016 Rio de Janeiro Summer Games: Men's Featherweight Final Round | Olympics at Sports-Reference.com» web.archive.org 2020-04-17 (Noiz kontsultatua: 2023-05-25).
* ↑ (Ingelesez) «Abu Ghaush scores gold in Jordan’s first Olympic medal win» Jordan Times 2016-08-19 (Noiz kontsultatua: 2023-05-25).

## Kanpo estekak

* Datuak: Q26356815
* Multimedia: Ahmad Abughaush / Q26356815
# Ahmad Shah Massoud

Ahmad Shah Massoud —Masoud komandantea eta ezizenez Panjshirgo Lehoia ere deitua— (persieraz: احمد شاه مسعود Ahmad Šāh Mas'ūd) (Bazarak, Panjshir probintzia, Afganistan 1953ko irailaren 2a - Takhar probintzia, Afganistan, 2001eko irailaren 9a) afganistango mujahidinen buruzagia eta lider politikoa izan zen.

## Bizitza

Sobietarren aurkako gerran garrantzi handiko papera jokatu zuen. Sobietar armada egotzi eta gero, 1990eko hamarkadan, defentsa ministroa izan zen Burhanuddin Rabbaniren gobernuan. Talibanak boterera iritsi zirelarik, haien aurkako oposizio armatua zuzendu zuen, Iparraldeko Aliantzaren buru bilakaturik.
2001eko irailaren 9an, asesinatua izan zen Takhar probintzian atentatu suizida batean. Atentatugileek, Dahmane Abd El-Sattar eta Bouraoui El-Ouaer tunisiarrek, Belgikako pasaportedun kazetaritzat aurkeztu zuen beren burua eta harengana hurbiltzea lortu zuten. Komandantearekin aurrez aurre egon zirelarik, euren arropetan edo kamera batean ezkutatuta zeuzkaten lehergailuak zartarazi zituzten, eta eztanda horrek bete-betean harrapatu zuen Massoud. Itzultzailea eta bi ekintzaileak ere hil egin ziren leherketaren ondorioz. Hilketa hura 2001eko irailaren 11ko atentatuak baino bi egun lehenago gertatu zen.

## Erreferentziak

* ↑ Le Monde.fr: Vie et mort des assassins de Massoud
* ↑ Talibanen etsai nagusia hil dela baieztatu dute. Euskaldunon Egunkaria, 2001ko irailak 16, CC BY-SA 4.0, berria.eus (Noiz kontsultatua: 2021eko abuztuak 17).

## Kanpo estekak

* (Frantsesez) (Ingelesez) Pour la mémoire du commandant Massoud
* Datuak: Q200029
* Multimedia: Ahmad Shah Massoud / Q200029
# Ahmad ibn Ibrahim al-Ghazi

Ahmad ibn Ibrahim al-Ghazi (somalieraz: Axmad Ibraahim al-Gaasi, hararieraz: አህመድ ኢብራሂም አል-ጋዚ, arabieraz: أحمد بن إبراهيم الغازي‎ ) "Konkistatzailea" (c. 1506 – 1543ko otsailaren 21a) Adal Sultanerriko imam eta jenerala izan zen, Etiopiako Inperioa borrokatu zuena. Nagusiki somaliarrez osatutako armada baten laguntzarekin- harla, afar, hararis herriak eta otomandar arabiar eta turkiar kopuru txiki batekin ere- Abisiniaren hiru laurdenak bereganatu zituen konkista batean.

## Erreferentziak

* ↑ (Ingelesez) Feener, R. Michael. (2004). Islam in World Cultures: Comparative Perspectives. ABC-CLIO, 219 or..
* ↑ (Ingelesez) Adejumobi, Saheed A.. (2008). The History of Ethiopia. Greenwood Publishing Group, 178 or..
* Datuak: Q335728
* Multimedia: Ahmad ibn Ibrahim al-Ghazi / Q335728
# Alberite

Alberite Errioxako iparraldeko udalerri bat da, Logroñotik 7 kilometro hegoaldera kokatua.

## Kanpo estekak

* (Gaztelaniaz) Alberiteko Udalaren webgunea
* Datuak: Q1615978
* Multimedia: Alberite / Q1615978
# Alberona

Alberona Italiako udalerri bat da. Foggiako probintzian kokatuta dago, Apulia eskualdean. 846 biztanle ditu, 49,75 kilometro koadroko azaleran banatuta.

## Mugakideak

Alberonak honako udalerri hauekin egiten du muga:
Biccari Lucera Roseto Valfortore San Bartolomeo in Galdo Volturino Volturara Appula

## Kanpo estekak

* Datuak: Q51889
* Multimedia: Alberona / Q51889
# Alberite de San Juan

Alberite de San Juan (Alberit de San Chuan aragoieraz) Espainiako Zaragozako probintziako udalerria da, Aragoin. 2007an 111 biztanle zituen 18,4 kilometro koadroko azaleran.

## Kanpo estekak

* Datuak: Q615755
* Multimedia: Alberite de San Juan / Q615755
# Albero Alto

Albero Alto Huescako probintziako udalerria da.

## Udaletxea

Alkateen zerrenda :
| Legegintzaldia | Izena | Alderdia |
| 1979-1983 | | |
| 1983-1987 | | |
| 1987-1991 | | |
| 1991-1995 | | |
| 1995-1999 | | |
| 1999-2003 | Joaquín Val Gabarre | PP |
| 2003-2007 | Ramón Lorenzo Ferrando Orús | PSOE |

## Demografia

Biztanleriaren bilakaera :
| 1900 | 1910 | 1930 | 1940 | 1950 | 1960 | 1970 | 1981 | 1986 | 1992 | 1999 | 2004 |
| 375 | 379 | 302 | 245 | 238 | 183 | 159 | 131 | 120 | 105 | 99 | 114 |

## Jaiak eta ospakizunak

* Maiatzaren 11.
* Irailaren 9a.

## Ikus, gainera

* Huescako udalerrien zerrenda

## Kanpo estekak

* (Gaztelaniaz) - Albero Altori buruzko informazioa
* Datuak: Q987398
* Multimedia: Albero Alto / Q987398
# Albero Bajo

Albero Bajo gaztelaniaz edo Albero Baxo aragoieraz Huescako udalerria da.

## Ikus, gainera

* Huescako udalerrien zerrenda

## Kanpo estekak

* Datuak: Q609585
* Multimedia: Albero Bajo / Q609585
# Alberobello

Alberobello Italiako udalerri bat da. Bariko probintzian kokatuta dago, Apulia eskualdean. 10.248 biztanle ditu, 40,82 kilometro koadroko azaleran banatuta.
UNESCOk bere trulli edo harginlanezko eraikinak 1996an Gizateriaren Ondare izendatu zituen.

## Mugakideak

Alberobellok honako udalerri hauekin egiten du muga:
Castellana Grotte Fasano Locorotondo Martina Franca Monopoli Mottola Noci Putignano

## Kanpo estekak

* Datuak: Q51812
* Multimedia: Alberobello / Q51812
# 2017ko Kataluniako azaroko greba orokorra

2017ko Kataluniako azaroko greba orokorra edota A-8, azaroaren 8an Katalunia osoan burututako greba orokor bat izan zen. Intersindical-CSC kataluniar sindikatuak «eskubide sozialen murrizketa», lan prekarietatea eta Espainiako 2017/15 Errege-Legea salatzeko deialdiaren ondorioz burutu zen.
Bestalde, espetxeratutako Kataluniako Generalitateko kontseilarien eta ANC eta Òmnium erakundeetako Jordi Sànchez eta Jordi Cuixart lehendakarien askatasuna ere eskatu zen.

## Ikus gainera

* 2017ko Kataluniaren independentzia erreferenduma
* 2017ko Kataluniako urriko greba orokorra
* 2017ko Espainiako krisialdi konstituzionala

## Erreferentziak

* ↑ Bi mobilizazio nagusi gaurko greba egunean. 2017ko azaroaren 8a. Berria.eus
* ↑ 'Preso politikoak' askatzeko eskatu dute milaka pertsonek. 2017ko azaroaren 8a. Eitb.eus

## Kanpo estekak

* Datuak: Q42811766
* Multimedia: General strike in Catalonia (8 November 2017) / Q42811766
# 2017ko Kataluniako urriko greba orokorra

2017ko Kataluniako greba orokorra, urriaren 3an, asteartez, Katalunia osoan burututako greba orokor bat izan zen. Greba honako sindikatu eta erakundeek deitu zuten, CGT, CNT, COS, I-CSC, IAC, Taula per la Democràcia (ANC, Òmnium, CCOO, UGT, eta beste hainbat). Deialdiaren arrazoia Anubis Operazioa eta ondorengo Kataluniaren independentzia erreferenduman zehar Espainiako Guardia Zibilak eta Espainiako Polizia Nazionalak bozkalekuetan zegoen jendearen aurka burutu zituzten eraso eta bortizkeriak salatzea izan zen.

## Ikus gainera

* 2017ko Kataluniaren independentzia erreferenduma

## Kanpo estekak

* Datuak: Q41545549
* Multimedia: General strike in Catalonia (3 October 2017) / Q41545549
# 2017ko Junior Eurovision Abesti Lehiaketa

2017ko Junior Eurovision Abesti Lehiaketa urtero ospatzen den Junior Eurovision Abesti Lehiaketaren hamabosgarren edizioa izan zen. Tbilisiko Olympic Palace aretoan ospatu zen, Georgian, azaroaren 26an.
Garailea Errusiako Polina Bogusevich izan zen, "Wings" abestiarekin. Errusiaren bigarren garaipena izan zen.
Hamasei herrialde izan ziren partaide, aurreko urtean baino bat gutxiago. Bulgaria eta Israel erretiratu egin ziren. Bestalde, Portugal bederatzi urteko eten baten ostean itzuli zen.

## Lehiaketa

| Ordena | Herrialdea | Hizkuntza | Artista | Abestia | Euskarara itzulpena | Postua | Puntuak |
| 01 | Zipre | Greziera, Ingelesa | Nicole Nicolaou | "I Wanna Be a Star" | Izar bat izan nahi dut | 16 | 45 |
| 02 | Polonia | Poloniera | Alicja Rega | "Mój Dom" | Nire etxea | 8 | 138 |
| 03 | Herbehereak | Nederlandera, Ingelesa | FOURCE | "Love Me" | Maite nazazu | 4 | 156 |
| 04 | Armenia | Armeniera, Ingelesa | Misha | "Boomerang" | — | 6 | 148 |
| 05 | Bielorrusia | Errusiera | Helena Meraai | "I Am the One" | Ni naiz bakarra | 5 | 149 |
| 06 | Portugal | Portugesa | Mariana Venâncio | "Youtuber" | — | 14 | 54 |
| 07 | Irlanda | Irlandera | Muireann McDonnell | "Súile Glasa" | Begi berdeak | 15 | 54 |
| 08 | Mazedonia | Mazedoniera, Ingelesa | Mina Blažev | "Dancing Through Life" | Bizitzan zehar dantzatzen | 12 | 69 |
| 09 | Georgia | Georgiera | Grigol Kipshidze | "Voice of the Heart" | Bihotzaren ahotsa | 2 | 185 |
| 10 | Albania | Albaniera, Ingelesa | Ana Kodra | "Don't Touch My Tree" | Ez ukitu nire zuhaitza | 13 | 67 |
| 11 | Ukraina | Ukrainera, Ingelesa | Anastasiya Baginska | "Don't Stop" | Ez gelditu | 7 | 147 |
| 12 | Malta | Ingelesa, Maltera | Gianluca Cilia | "Dawra Tond" | Biraka | 9 | 107 |
| 13 | Errusia | Errusiera, Ingelesa | Polina Bogusevich | "Wings" | Hegoak | 1 | 188 |
| 14 | Serbia | Serbiera | Irina Brodić & Jana Paunović | "Ceo svet je naš" | Gara | 10 | 92 |
| 15 | Australia | Ingelesa | Isabella Clarke | "Speak Up" | Hartu hitza | 3 | 172 |
| 16 | Italia | Italiera, Ingelesa | Maria Iside Fiore | "Scelgo (My Choice)" | Nire aukera | 11 | 86 |

## Kanpo estekak

* (Ingelesez) Junior Eurovision webgune ofiziala
* Datuak: Q27038157
* Multimedia: Junior Eurovision Song Contest 2017 / Q27038157
* Junior Eurovision Abesti Lehiaketaren edizioak
* 2003  •
* 2004  •
* 2005  •
* 2006  •
* 2007  •
* 2008  •
* 2009  •
* 2010  •
* 2011  •
* 2012  •
* 2013  •
* 2014  •
* 2015  •
* 2016  •
* 2017  •
* 2018  •
* 2019  •
* 2020  •
* 2021  •
* 2022  •
* 2023
* Besteak
* Webgune ofiziala
# 2017ko Kataluniako Volta

2017ko Kataluniako Volta :
| Datu orokorrak ||
| Lasterketa | 97. Kataluniako Volta |
| Txapelketa | UCI World Tour 2017 2.UWT |
| Etapak | 7 |
| Datak | martxoak 20 – 2017.eko martxoak 26 |
| Luzera | 1.113,2 km |
| Herrialdea | Espainia |
| Irteera-lekua | Calella |
| Helduera-lekua | Bartzelona |
| Taldeak | 25 |
| Parte-hartzaileak | 199 |
| Amaitu dutenak | 107 |
| Bataz besteko abiadura | 43,733 km/o |
| Emaitzak ||
| Txapelduna | Alejandro Valverde (Movistar Team) |
| Txapeldunordea | Alberto Contador (Trek-Segafredo) |
| Hirugarrena | Marc Soler (Movistar Team) |
| Eskalatzailerik onena | Alejandro Valverde (Movistar Team) |
| Sprinter onena | Pierre Rolland (Cannondale-Drapac) |
| Gazte onena | Marc Soler (Movistar Team) |
| Talderik onena | Movistar Team |
| ◀2016 | 2018▶ |
| Dokumentazioa ||
2017ko Kataluniako Volta Kataluniako Volta lasterketaren 97. edizioa izan zen. Martxoaren 20 eta martxoaren 26 bitartean jokatu zuten. Calella eta Bartzelona lotu zituen, guztira 1113,2 km eginez zazpi etapatan. 2017ko UCI WorldToureko bederatzigarren ekitaldia izan zen.

## Ibilbidea

| Etapa | Data | Etapako hiriak | type | Luzera (km) | Etapako garailea | Sailkapen orokorreko liderra |
| 1 | mark 20 | Calella – Calella | bitarteko etapa | 178,9 | Davide Cimolai | Davide Cimolai |
| 2 | mark 21 | Banyoles – Banyoles | taldekako erlojupekoa | 41,3 | BMC Racing Team | Ben Hermans |
| 3 | mark 22 | Mataró – La Molina | mendiko etapa | 188,3 | Alejandro Valverde | Tejay van Garderen |
| 4 | mark 23 | Llívia – Igualada | etapa gorabeheratsua | 136,1 | Nacer Bouhanni | Tejay van Garderen |
| 5 | mark 24 | Valls – Tortosa | mendiko etapa | 182 | Alejandro Valverde | Alejandro Valverde |
| 6 | mark 25 | Tortosa – Reus | bitarteko etapa | 189,7 | Daryl Impey | Alejandro Valverde |
| 7 | mark 26 | Bartzelona – Bartzelona | etapa gorabeheratsua | 138,7 | Alejandro Valverde | Alejandro Valverde |

## Etapak
### 1. etapa

Iturria : ProCyclingStats :
Iturria : ProCyclingStats :

### 2. etapa

Iturria : ProCyclingStats :
Iturria : ProCyclingStats :

### 3. etapa

Iturria : ProCyclingStats :
Iturria : ProCyclingStats :

### 4. etapa

Iturria : ProCyclingStats :
Iturria : ProCyclingStats :

### 5. etapa

Iturria : ProCyclingStats :
Iturria : ProCyclingStats :

### 6. etapa

Iturria : ProCyclingStats :
Iturria : ProCyclingStats :

### 7. etapa

Iturria : ProCyclingStats :

## Azken sailkapenak
### Sailkapen orokorra

Iturria : ProCyclingStats :

### Mendiko sailkapena
## Kanpo estekak

* Datuak: Q27827435
# 2017ko Korrika

2017ko Korrika edo 20. Korrika Euskal Herrian zehar ospatzen den Korrika jaialdiaren hogeigarren edizioa izan zen. AEK elkarteak antolatu zuen eta 20. ekitaldia izanik Korrikaren sortzaileak omendu nahi izan zituen Korrikak. Bat Zuk leloa izan zuen.

## Ibilbidea

Otxandion abiatu zen martxoaren 30ean eta Iruñean bukatu apirilaren 9an. Mezua Joseba Sarrionandia idazleak idatzi zuen eta audio bidez entzun zen Nafarroako Foruen plazan.

## Korrika Kulturala

Aurreko urtean bezala, Korrika hasi baino bi hilabete lehenago aurkeztu ziren Korrikaren inguruan antolaturiko ekintzak, bai eta abestia eta bideoklipa ere. Ekitaldi aipagarrienak:
* Kepa Junkera eta Sorgiñak
* Pirritx, Porrotx eta MariMotots
* Ez dok hiru!
* Erradikalak gara
* Oskara plazara
* Bertso Korrika

## Korrika munduan zehar

Aurreko ekitaldietan bezala, muduko hainbat lekutako euskaldunek Korrikak antolatu zituzten:
* Ameriketan: Buenos Aires, Chicago, Santiago Txile, Lima, Sao Paulo, Mexiko Hiria, Washington, Necochea, Montreal, New York, Boise, La Plata, La Habana
* Asian: Nepal
* Europan: Banyoles, Bartzelona, Bordele, Brno, Brusela, Budapest, Cork, Dublin, Edinburgo, Grezia, Helsinki, Madril, Leipzig, Liverpool, Londres, Marseilla, Paris, Szeged, Venezia, Mallorca, Valentzia, Toulouse, Bristol, Bukarest, Wroclaw, Kopenhage eta Munich.
* Ozeania: Sydney, Melbourne, Noume

## Abestia

Zirkorrika abestiaren hitzak Uxue Alberdik eta musika Xabier Zabalak egin zuten. Bideoklipean honako abeslari hauek azaltzen dira: Izaro, Oihana Fernandez, Jurgi Ekiza, Miren Narbaiza eta Petti. Hauekin batera Oreka Tx eta Jarauta 69 ere azaltzen dira.
Hizkuntzaren malabaristak, akrobatak, trapezistak, herri honen ilusionistak... bidera atera gara, mundura atera gara, herriz herri igaroko gara!
Bat, izan bat, egin bat, Bat zuk eta bat nik, bat, denok bat, bat eta batzuk gara,
hona-hara, euskara bat, mundu bat.
Bi urteko ekilibristak, su-irensle optimistak, jaiotzetik ilusionistak... bidera atera gara, Korrika atera gara, herriz herri igaroko gara!
Atso-agure kontortsionistak, pailazoak, eskapistak, euripean ilusionistak... bidera atera gara, mundura atera gara, herriz herri igaroko gara!
Bat, izan bat, egin bat...
Ahots kordan funanbulistak, fakirrak ta alkimistak, ofizioz ilusionistak... bidera atera gara, Korrika atera gara, herriz herri igaroko gara!
Bizirauten espezialistak, bi buruko aktibistak, bihotzaren ilusionistak... bidera atera gara, herriz herri ibiliko gara!'
Bat, izan bat, egin bat...

## Erreferentziak

* ↑ «20. Korrikak Otxandiotik Iruñerako bidea egingo du 'Batzuk' leloarekin» Argia (Noiz kontsultatua: 2017-09-02).
* ↑ «Joseba Sarrionandiaren mezua» Naiz.eus.
* ↑ Korrika igandean amaituko da Foruen Monumentuaren ondoan. (Noiz kontsultatua: 2017-09-02).
* ↑ User, Super. Korrika Munduan. (Noiz kontsultatua: 2017-09-02).
* ↑ BADOK Berria-ren euskal musikaren ataria. (2016-12-14). "Zirkorrika", 20. Korrikako abestiaren bideoklipa. (Noiz kontsultatua: 2017-09-02).

## Kanpo estekak

* Datuak: Q61069300
* Multimedia: Korrika 2017 / Q61069300